vi er en gruppe husstande der er på vej ind i livet med fiber, efter vi lykkedes med at få tilskud fra bredbåndspuljen baseret på et projekt med yousee / tdc.

nu er et par os pludseligt blevet nervøse med hensyn til funktionaliteten i den kommende fiber forbindelse. vi har hørt rygter om, at vpn ikke skulle være understøttet i et almindelig privat abonnement men kun hvis man vælger et erhvervs abonnement til den 4 dobbelte pris.

jeg har læst snesevis af indlæg omkring vpn og diverse udfordringer, men de fleste synes 
relateret til inbound vpn, hvor man vil have adgang udefra til et setup i hjemmet.
dette er også interessant for en del af os, og der synes at være diverse løsninger på dette.

men i første omgang skal vi have afklaret, om der skulle være problemer med vpn fra hjemmet til arbejdsgiver/kunder man arbejder med via en vpn opkobling hjemmefra.
jeg har et nuværende tdc trio abonnement via kobber hvor alt virker - derfor vil det være en uventet overraskelse, hvis der skulle være problemer ved skiftet til fiber.

er der blandt de mange erfarne brugere i dette forum en eller flere der kan bekræfte, at de anvender vpn hjemmefra til deres arbejdsplads gennem yousee's standard router og et almindeligt privat abonnement, og om det i givet fald har krævet unaturlige aktiviteter med routeren?
og hvis man også har anvendt "remote desktop" uden problemer vil det også være interessant nyt!
at ændre settings for "ipsec passthrough" og "pptp passthrough" er fint nok, med mindre disse skulle være låst af tdc i deres privat setup.

på forhånd mange tak for kyndig indsigt i dette fra dem der har prøvet det!
fra vores yousee kontakt får vi varierende svar afhængigt af vindretning og tidspunkt på dagen, så det er svært af få faglige, vidensbaserede svar fra dem. sørgeligt!
vpn forbindelse fra hjem til arbejdsgiver via fiber forbindelse
der er sikkert ingen der gider at læse gamle indlæg... men blot for at besvare mit eget oprindelige spørgsmål nu, hvor fiber forbindelsen er kommet op at køre: vpn via en at&t vpn klient kører glimragende uden problemer!

på en anden maskine med en "big-ip edge client" kører det ligeldes fortræffeligt.

så nu er der desværre ikke plads til flere undskyldninger på den baggrund, for ikke at kaste sig over arbejdet :)